Diari Oficial de la Generalitat Valenciana


Sumari del DOGV 6208, del 17-02-2010 (2010/1386)

RESOLUCIÓ de 23 de novembre de 2009, de la Direcció General d'Energia, per la qual s'atorga autorització administrativa i aprovació del projecte d'execució a l'empresa Arcillas Atomizadas, SA, per a la reforma d'una central de cogeneració al terme municipal d'Onda, província de Castelló. Expedient número ATREGI/2009/118/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6208

Data del DOGV
:   17-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1386


Data del document
:   23-11-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 23 de novembre de 2009, de la Direcció General d'Energia, per la qual s'atorga autorització administrativa i aprovació del projecte d'execució a l'empresa Arcillas Atomizadas, SA, per a la reforma d'una central de cogeneració al terme municipal d'Onda, província de Castelló. Expedient número ATREGI/2009/118/12. [2010/1386]  
Vist l'expedient amb referència ATREGI/2009/118/12 incoat pel Servici Territorial d'Energia de Castelló, a instància de l'empresa Arcillas Atomizadas, SA, amb domicili a l'efecte de notificacions a l'avinguda Manuel Escobedo, 30, 12661 Onda, província de Castelló, relatiu a la sol·licitud, de 13 de novembre de 2009, sobre l'autorització administrativa i l'aprovació de projecte d'execució firmat per un tècnic competent i visat pel col·legi oficial corresponent el 13 de novembre de 2009, per a la reforma d'una central de cogeneració a l'avinguda Manuel Escobedo, 30, al terme municipal d'Onda, província de Castelló.  
Vist que el Servici Territorial d'Energia de Castelló, encarregat de la instrucció de l'expedient de sol·licitud i revisió del projecte amb la justificació de la reforma sol·licitada, n'ha emés un informe favorable.  
Vist que, de conformitat amb el que establixen els articles 10 i 28 de la Llei 2/2006, de 5 de maig, de Prevenció de la Contaminació i Qualitat Ambiental, desplegada pel Decret 127/2006, de 15 de setembre, es va sotmetre a informació pública l'expedient (amb referència 154/06 IPPC de la Conselleria de Medi Ambient, Aigua, Urbanisme i Habitatge), corresponent a la sol·licitud i projecte de l'empresa Arcillas Atomizadas, SA, per mitjà de publicació en el Diari Oficial de la Comunitat Valenciana de 27 de setembre de 2007.  
Segons consta en l'expedient abans referit, durant el termini establit no es van presentar al·legacions a la petició efectuada. Hi consta el certificat de la informació pública.  
Vist que, amb data 17 d'abril de 2008, el director general per al Canvi Climàtic de Conselleria de Medi Ambient, Aigua, Urbanisme i Habitatge va dictar una resolució per la qual s'atorga a Arcillas Atomizadas, SA, autorització ambiental integrada per a la indústria de fabricació d'argila atomitzada i generació d'energia elèctrica situada a l'avinguda Manuel Escobedo, 30 d'Onda, d'acord amb el projecte bàsic per a la sol·licitud d'autorització ambiental integrada, condicionada al compliment dels requisits que la referida resolució conté.  
Vist que la modificació i ampliació sol·licitada de la central d'Arcillas Atomizadas, SA, tenen atorgat el reconeixement de condició d'instal·lació acollida al Règim Especial d'Instal·lacions de Producció d'Energia Elèctrica, segons resolució d'esta Direcció General, de 26 de maig de 2008, amb el número 6888/08, i es troba inclosa en el grup a.1.1 d'acord amb el que establix l'article 2n del Reial Decret 661/2007, de 25 de maig.  
Vist que, d'acord amb la sol·licitud i el projecte presentat, la finalitat que es perseguix amb la reforma d'esta instal·lació és la de generació d'energia elèctrica i calor per a una fàbrica de terra atomitzada.  
Atés que li és d'aplicació el que establix el Reial Decret 661/2007, de 25 de maig, pel qual és regula l'activitat de producció d'energia elèctrica en règim especial i, en particular, l'article 15 del referit Reial Decret 661/2007, que establix que: «procedirà la cancel·lació de la inscripció definitiva en el Registre en els casos següents:» i determina en l'apartat a) el «cessament de l'activitat com a instal·lació de producció en règim especial».  
Atés acreditat, de la documentació que hi ha en l'expedient, l'abast dels preceptes del Decret 88/2005, de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre la present resolució d'acord amb l'article 18 del Reglament Orgànic i Funcional de la Conselleria d'Infraestructures i Transport, aprovat per Decret 117/2007, de 27 de juliol, del Consell de la Generalitat,  
Esta Direcció General d'Energia resol:  
Primer  
Atorgar autorització administrativa a l'empresa Arcillas Atomizadas, SA, per a la reforma d'una central de cogeneració a l'avinguda Manuel Escobedo, 30, al terme municipal d'Onda, província de Castelló i les característiques principals de la qual són les següents:  
- Respecte a les instal·lacions existents: número de turbina i potència instal·lada.  
· TG-2: 3.963 kW.  
· TG-3: 4.745 kW.  
Es donen de baixa les turbines TG-2 i TG-3.  
- Respecte a la reforma: la instal·lació de la turbina TG-4, les característiques de la qual són:   
· Un turbogenerador que utilitza com a combustible gas natural i amb potència elèctrica de 12.552 kW, que correspon a una càrrega parcial de 87'2%.  
· Conductes de recuperació de gasos d'escapament de la turbina.  
· Pressupost de la reforma: 5.300 euros.  
La present autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon  
Aprovar el projecte d'execució, firmat per un enginyer competent i visat pel col·legi oficial corresponent el 13 de novembre de 2009 i sotmetre'l a les condicions següents:  
1) Les obres hauran de realitzar-se d'acord amb el projecte presentat.  
2) El termini d'execució de l'obra serà de tres mesos des de la notificació de la present resolució. Abans de l'acabament del termini esmentat l'empresa autoritzada podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
3) El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar-ne les inspeccions, en cas de considerar-ho convenient.  
4) El titular informarà de l'acabament de les obres al Servici Territorial d'Energia de Castelló, i adjuntarà un certificat tècnic de direcció i final d'obra subscrit per un tècnic facultatiu competent en què acredite que està d'acord amb els reglaments tècnics en la matèria, segons establix la normativa vigent per als projectes d'instal·lacions elèctriques i visat pel col·legi oficial corresponent.  
5) L'administració deixarà sense efecte la present resolució en qualsevol moment en el cas que observe l'incompliment de les condicions que s'hi imposen. En tals supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
6) Es donen per reproduïts les condicions mediambientals de la Resolució de 17 d'abril de 2008, del director general per al Canvi Climàtic de Conselleria de Medi Ambient, Aigua, Urbanisme i Habitatge mitjançant la qual s'atorga a Arcillas Atomizadas, SA autorització ambiental integrada per a la indústria de fabricació d'argila atomitzada i generació d'energia elèctrica situada a l'avinguda Manuel Escobedo, 30 d'Onda.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic dels Administracions Publiques i del Procediment Administratiu Comú.  
València, 23 de novembre de 2009.- El director general d'Energia: Antonio Cejalvo Lapeña.